Martin Andresen

Martin Andresen (født 1977) er en norsk fotballtrener, næringslivsleder og tidligere fotballspiller. Han var landslagsspiller fra 2001 til 2009. Han ble deretter trener og var blant annet hovedtrener for Vålerenga Fotball fra 2007 til 2012.aftenposten.no Martin Andresen klar for Follo FK  Andresen var deltidsfotballspiller i Stabæk fra 2013,http://www.stabak.no/news/article/1g6e9qac7s73u1a8j5u4ngyge9/title/martin-andresen-klar-for-stabaek men la opp etter én sesong.Årsberetning - SPORT - for Stabæk Fotball 2014, s. 1 I 2013 ble han administrerende direktør i Skeidar..

 Karriere 

 Ski, Moss, Viking, Stabæk, Wimbledon og Blackburn 
Andresen startet karrieren sin i Ski. Han gikk til Moss i 1995, og videre til Viking i 1997. Etter ett år i Stavanger gikk han til Stabæk. Derfra ble han solgt til Wimbledon i 1999. Han kostet da 23 millioner kronerMartin Andresen til Wimbledon Verdens Gang 1.10.1999. Oppholdet i England ble kortvarig, og han dro hjem til Norge og Molde FK på låneopphold, før han igjen returnerte til Stabæk. Andresen hadde en av sine beste sesonger i Stabæk Fotball i 2003 hvor de fikk 3.-plass i Tippeligaen. I 2004 ble Andresen lånt ut til Blackburn Rovers i England, men han var ikke lengre enn fra februar til august i England. Da gikk han atter en gang til Stabæk før han gikk til SK Brann i 2005. Etter at Åge Hareide tok over landslaget i 2005, ble Andresen kaptein for det norske landslaget.

 Brann 
I 2005 ble Andresen det dyreste kjøpet i SK Branns historie. Han kom for 15 millioner. Andresen var mye plaget av skader. Han kom tilbake i 2006 og ble kaptein for SK Brann. Brann hadde en av sine beste sesonger det året, mye takket være Andresen på midtbanen. Han var kaptein da landslaget var ute i EM-kvalifisering. I 2007 vant SK Brann serien, og da spilte Andresen også en stor rolle. Det året ble han Norges mest verdifulle spiller og var med på årets lag i Tippeligaen. Totalt spilte Andresen over 60 kamper for Brann og scoret mange mål fra sin midtbaneposisjon. Han fikk da tilbud fra Vålerenga om å bli spillende trener for klubben, noe han takket ja til.

 Vålerenga Fotball 
Andresen ble klar for Vålerenga fotball som spillende manager 6. november 2007. Han signerte for tre år og hentet en rekke spillere til Osloklubben, som Kristofer Hæstad fra Start, Bengt Sæternes fra OB, Lars Iver Strand fra Tromsø IL og keeperen Troy Perkins fra D.C. United.

I 2008 vant Andresen og Vålerenga cupfinalen 4-1 over Stabæk, noe som markerte Andresens første tittel med Vålerenga. I august 2009 la Andresen opp som fotballspiller og gikk over til å bare være trener. I 2010 tok Andresen og Vålerenga sølv i serien, og Andresen ble nominert til Kniksen-prisen. I oktober 2012 ble det avklart at Andresen sluttet som trener etter 2012-sesongen.Enige om å avslutte samarbeidet 

 Follo FK og Stabæk 
Andresen signerte som spiller for andredivisjonsklubben Follo FK i 2011 aftenposten.no Martin Andresen klar for Follo FK  og avsluttet karrieren med en sesong i Stabæk.

 Sandefjord Fotball 
Andresen signerte i september 2015 en kontrakt ut sesongen for Sandefjord Fotball.http://www.tv2.no/a/7365984. Han debuterte 12. september mot Molde, i en kamp SF tapte 2-4. Det ble kun 3 kamper for Andresen, som gjorde sine saker bra. En strekkskade satt en stopper for flere kamper den høsten. I et forsøk på å vende tilbake til toppfotballen, engasjerte Andresen spurt- og utholdenhetstrener Andreas Hjørnevik. Andresen besluttet imidlertid å legge opp etter 2015-sesongen.

 Landslaget 
Andresen debuterte for Norge i 2001 mot Tyrkia. Han var med på to VM-kvalifiseringer og to EM-kvalifiseringer for landslaget før han la opp som fotballspiller i 2009. Andresen var kaptein fra 2005 til Brede Hangeland overtok i 2008. Totalt fikk han 35 landslagskamper og scoret 3 mål.

 Meritter 
 Norge 
 Gull i Tippeligaen 2007, SK Brann
 Cupmester i 1998 med Stabæk
 Sølv i Tippeligaen 2006, SK Brann
 Cupmester i 2008 med Vålerenga
 Sølv i Tippeligaen 2010 med Vålerenga

 Utmerkelser 
 Kniksenprisen 2003
 Beste midtbanespiller i 2003
 «Gullklokken» (over 25 landskamper).

 Squash 
 Norgesmester double i 2012dagbladet.no Martin Andresen ble norgesmester i squash og 2014 sammen med Richard Larsson

 Bridge 
 Seriemester 2020https://www.bridge.no/Bridgemateriell/Blogger/GeOs-blogg/Seriemesterskapet-Medaljedryss-opp-og-nedrykk
 Seriemester 2022https://www.bridge.no/Bridgemateriell/Blogger/GeOs-blogg/OPPPSUMMERING-Medaljevinnere-i-1.div-og-nyopprykkede-lag
 Seriemester 2023https://www.bridge.no/var/ruter/html/9901/sm2023div1.htm
 Norgesmester for klubblag 2024https://www.bridge.no/Bridgemateriell/Blogger/GeOs-blogg/Soleklar-seier-til-Bergen-AK-1-C.-Bakke

 Annet 
Martin Andresen er en av de største eierne av møbelkonsernet Skeidar. Gjennom Birkelunden Investeringsselskap eier Andresen 22,5 prosent av aksjene.

I september 2022 flyttet han til Páfos på Kypros..

 Referanser 

 Eksterne lenker 




Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballtrenere
Kategori:Fotballspillere for Moss FK
Kategori:Fotballspillere for Viking FK
Kategori:Fotballspillere for Stabæk Fotball
Kategori:Fotballspillere for Molde FK
Kategori:Fotballspillere for SK Brann
Kategori:Fotballspillere for Vålerenga Fotball
Kategori:Norske fotballspillere i England
Kategori:Fotballspillere for Blackburn Rovers FC
Kategori:Fotballspillere for Wimbledon FC
Kategori:Fotballtrenere for Vålerenga Fotball
Kategori:Vinnere av Kniksenprisen
Kategori:Norgesmestere i fotball
Kategori:Personer fra Ski kommune
Kategori:Norske investorer